CELEX: 62012TN0157
Language: et
Date: 2012-04-05 00:00:00
Title: Kohtuasi T-157/12: 5. aprillil 2012 esitatud hagi — IFP Énergies nouvelles versus komisjon

23.6.2012   
            
            
               ET
            
            
               Euroopa Liidu Teataja
            
            
               C 184/15
            
         5. aprillil 2012 esitatud hagi — IFP Énergies nouvelles versus komisjon
   (Kohtuasi T-157/12)
   2012/C 184/27
   Kohtumenetluse keel: prantsuse
   
      Pooled
   
   
      Hageja: IFP Énergies nouvelles (Rueil-Malmaison, Prantsusmaa) (esindajad: advokaadid É. Morgan de Rivery ja A. Noël-Baron)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               Täielikult tühistada komisjoni 29. juuni 2011. aasta otsus K(2011) 4483 lõplik riigiabi C 35/08 (ex NN 11/08) kohta, mida Prantsusmaa andis avalik-õiguslikule asutusele Institut Français du Pétrole;
            
         
               —
            
            
               mõista kõik kulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et rikutud on õigusnormi, kuna komisjon ületas talle ette nähtud piirid siseriikliku õiguse tõlgendamiseks riigiabiõiguse valdkonnas.
            
         
               2.
            
            
               Teine väide, et komisjon ei ole tõendanud tegeliku majandusliku eelise olemasolu hageja ning viimase eraõiguslike tütarettevõtjate puhul.
            
         
               3.
            
            
               Kolmas väide, et rikutud on ELTL artiklit 107, kuna vaidlustatud otsuses asuv viide 2008. aasta teatisele (1) ei ole iseenesest piisav, et tõendada majandusliku eelise olemasolu.
            
         
               4.
            
            
               Neljas väide, et väidetava eelise ja eeldatava riigiabi suuruse tuvastamisel on tehtud ilmseid hindamisvigu.
            
         
               5.
            
            
               Viies väide, et rikutud on proportsionaalsuse põhimõtet, kuna esiteks on avalik-õigusliku tööstus- ja kaubandusasutuse asutamise tingimuseks seatud eelnev teatamine ning teiseks on kehtestatud liiga piiravad tingimused.
            
         
      (1)  Komisjoni teatis [ELTL] artiklite [107] ja [108] kohaldamise kohta garantiidena antava riigiabi suhtes (ELT 2008, C 155, lk 10).